projecte-aina/catalan_government_crawling huggingface dataset:
La bicicleta és un mode de transport més ràpid que el cotxe, si es calcula el temps de porta a porta.
Aquest mode de transport pot substituir còmodament el vehicle privat per a distàncies inferiors als 8 km. La bicicleta és un mode compacte, relativament ràpid (la velocitat en zona urbana pot arribar als 10 km/h), accessible, flexible, sa i ecològic.
En bicicleta, es pot assolir sense gaire esforç una velocitat d'uns 20 km/h, cosa que permet moure's per la ciutat amb rapidesa, ja que tampoc no s'han de suportar els embussos habituals associats a altres modes de transport.
Així, en uns 10 minuts, es recorren aproximadament 3,2 km.
Per un carrer de 3,5 m d'amplada, durant una hora, poden circular en cotxe unes 2.000 persones, mentre que en bicicleta ho poden fer set vegades més (14.000).
La bicicleta només necessita una setena part de l'espai que cal a un cotxe per aparcar.
Un/a conductor/ora de cotxe, en general, inhala el doble de monòxid de carboni que un/a ciclista i un 50% més d'òxids de nitrogen, tot i que el segon inhala de mitjana dues o tres vegades més aire que el primer a causa de l'esforç realitzat en pedalar.
L'exercici físic, a més, enforteix la capacitat de resistir els efectes de la contaminació.
Qui està més exposat a la contaminació atmosfèrica?
(nivells d'exposició en μg/m 3 )
Font: Anar en bicicleta: la solució capdavantera a les ciutats
Comissió Europea/ Generalitat de Catalunya
Consells bàsics per circular amb més seguretat
El transport públic col·lectiu constitueix una xarxa de modes diferents (ferrocarril, metro, tramvia, autobús) que connecta els espais urbans i d'activitat humana per garantir el dret universal de les persones a la mobilitat sostenible.
El transport públic, si es compara amb el vehicle privat de motor, és molt més eficient, segur, net i saludable, i té un consum d'energia i un nivell d'emissions per persona molt més reduït.
Tothom té dret a desplaçar-se lliurement per realitzar les activitats quotidianes o de lleure: anar a la feina, a l'escola, a la universitat, a comprar, al cinema, etc.
Ara bé, aquest dret individual s'ha d'exercir de manera responsable i considerant els impactes que cada mode de transport té sobre el benestar de les persones, la qualitat de l'entorn urbà i el medi ambient.
Repensar els nostres hàbits de mobilitat i avaluar els efectes positius dels canvis que hi podem introduir és la clau per avançar cap a un model col·lectiu de mobilitat més sostenible.
En definitiva, més eficient, segur, equitatiu, competitiu, tranquil i saludable.
Els principis de la mobilitat sostenible
Us informem que en el marc de la nova normalitat sorgida en motiu del Covid-19 es prioritzarà la via telemàtica per a tots els tràmits relatius a l'expedició i renovació de titulacions nàutiques i de busseig.
Podeu fer-ho a través del correu electrònic que trobareu aquí
En el cas que, de manera excepcional, necessiteu ser atès de forma presencial caldrà que sol·liciteu cita prèvia als enllaços que trobareu aquí
Dilluns, 5 d'octubre, havia previst fer uns cursos de suport vital bàsic i de primers auxilis per accidents de busseig a la seu de l'IEM a Barcelona.
Per manca de personal matriculat aquesta convocatòria s'ha hagut d'anul·lar.
Publicació dels exàmens i plantilles de correcció dels exàmens de nàutica d'esbarjo corresponents a la darrera convocatòria
Publicació de l'oferta anual de cursos de primers auxilis i suport vital bàsic.
Publicació de la llista de persones admeses als cursos de primers auxilis i suport vital bàsic de la convocatòria d'octubre
Una nova aplicació permet expedir i renovar els títols de nàutica d'esbarjo per internet
A aquesta oficina cal demanar cita previa per realitzar els seguents tràmits:
Sobre seguretat i qualitat i dinamització del negoci
Processos d'adaptació de les diferents situacions derivades del canvi normatiu, de l'Ordre FOM/3200/2007 al Reial decret 875/2014.
En relació als exàmens per l'obtenció de les titulacions de la nàutica d'esbarjo corresponents a les convocatòries d'octubre, novembre i desembre de 2020, en base al punt 3.11 de la " Resolució ARP/3415/2019, de 29 de novembre, de convocatòria ordinària d'exàmens teòrics per a
l'obtenció de títols nàutics recreatius per a l'any 2020" i per tal de poder dur a terme les mesures preventives, de protecció i organitzatives amb motiu del Covid-19, us comuniquem que es celebraran preferentment en dissabte.
D'altra banda, el Tribunal ho podrà a mpliar al diumenge sempre que el nombre de persones matriculades així ho requereixi.
Aquesta decisió es notificarà el mateix dia que es publica l'horari a la pàgina web http://nàutica.gencat.cat
S'inicia un procediment d'habilitació davant la necessitat per part dels centres d'immersió de disposar de personal tècnic amb la corresponent qualificació i habilitats complementàries per a la temporada en curs i mentre no es disposi d'un nou marc legal en relació a les condicions de funcionament i qualificacions per a exercir com a personal tècnic en l'àmbit dels centres d'immersió de Catalunya.
Segons Resolució de la Direcció General d'Ordenació Pesquera y Aqüicultura del Ministeri d'Agricultura, Pesca i Alimentació, es fa una parada tècnica de control i des del passat dia 30 de juny es prohibeix temporalment la pesca, tinença a bord i desembarcament d'exemplars de tonyina vermella ( Thunnus thynnus ) en la pesca recreativa.
L'Escola de Capacitació Nauticopesquera de Catalunya té, entre d'altres funcions, la de promoure accions de desenvolupament i transferència tecnològica adreçades al sector pesquer català.
Els estudis realitzats abasten aspectes com l'estalvi i l'eficiència energètica, les actuacions adreçades a diversificar les rendes del sector o la incorporació de la dona, entre d'altres.
Una d'aquestes actuacions ha estat el Projecte de millora de l'eficiència, la sostenibilitat i el benefici de la flota pesquera d'arrossegament catalana.
Aquest estudi demostra que, aplicant una sèrie de mesures tècniques a bord dels vaixells i operant-los amb criteris d'eficiència, es poden aconseguir importants estalvis en el consum de combustible.
Aquests poden arribar a ser de fins a un 41% en la fase d'arrossegament, i fins a un 29% en una jornada complerta de pesca.
A més, aquest estalvi de combustible porta associada una reducció proporcional en les emissions de gasos contaminants.
El Projecte ha estat coordinat per Tecnologies i Serveis Agraris, SA (TRAGSATEC) i hi han col·laborat, entre d'altres, el Col·legi Oficial d'Enginyers Navals i Oceànics de Catalunya i el Centre de Desenvolupament Tecnològic de Sistemes d'Adquisició Remota i Tractament de la Informació (SARTI).
Podeu trobar tota la informació relativa a aquest projecte en els documents següents.
L'Escola de Capacitació Nauticopesquera de Catalunya, mitjançant l'acord i la col·laboració del Departament d'Ensenyament, imparteix els nous cicles de formació professional reglada d'activitats maritimopesqueres.
Mitjançant aquesta formació es poden obtenir les titulacions professionals per governar vaixells de pesca i transport marítim o comandar les màquines i instal·lacions de vaixell, així com els títols acadèmics corresponents de tècnic o tècnic superior.
Aquest últim, a més, dóna accés a estudis universitaris.
Les titulacions que es poden obtenir són les següents:
La implantació d'aquests cicles formatius ha estat des del setembre de 1997 gradual, amb la impartició del 1r i 2n curs de Tècnic en pesca i transport marítim, i fins l'actualitat que s'imparteixen els 1r i 2n curs de Tècnic en pesca i transport marítim, de Tècnic superior en navegació, pesca i transport marítim, de Tècnic en operació, control i manteniment de màquines i instal·lacions del vaixell, i els de Tècnic superior en supervisió i control de màquines.
Podeu connectar el Setè Art o Cinema i el Mar en el món pedagògic.
A partir de films i documentals, us presentem una sèrie de fitxes on hi trobareu una font d'aplicacions didàctiques del cinema a l'estudi dels afers marítims, l'aqüicultura i també a temàtiques relacionades amb les aigües continentals.
Aquestes fitxes s'estructuren en varies parts que són les següents:
Informació elaborada per Eduard Chifré Petit
Amb l'objectiu de millorar les oportunitats d'accés al mercat de treball dels alumnes formats en els cursos de formació de nàutica professional posem en marxa una acció per la qual les empreses que així ho sol·licitin rebran les dades de contacte, estudis i titulacions assolides dels nostres alumnes que hagin donat el seu consentiment per participar d'aquesta acció.
Si la vostra empresa vol participar en aquest servei que prestem a empreses i alumnes podeu omplir aquest formulari.
Amb aquest formulari sol·licito que l'Escola de Capacitació Nauticopesquera de Catalunya enviï a la meva empresa les dades dels alumnes que hagin superat els cursos de formació nauticopesquera i hagin expressat el seu consentiment de participar en la borsa de treball, així com l'Agenda Setmanal de les activitats de l'Escola i altres informacions que puguin ser del nostre interès.
Els camps marcats amb asterisc (*) són obligatoris
Identificació del tractament: Gestió d'alumnes de l'Escola Nauticopesquera.
Responsable del tractament: Direcció General de Pesca i Afers Marítims.
Finalitat i usos: La finalitat és disposar d'una base de dades dels alumnes que hagin estat inscrits o ho estan en un moment determinat als efectes de les actuacions en matèria de capacitació nauticopesquera.
Drets de les persones interessades: Podeu exercir els exercir els drets d'accés, rectificació, cancel·lació i oposició davant de l'Escola de Capacitació Nauticopesquera de Catalunya, carrer Mediterrani, 2, 43860 l'Ametlla de Mar.
Temps que es conservaran les dades: Es conservaran les dades personals durant el temps necessari per a complir amb la finalitat per la qual es van recollir.
Un cop transcorregut aquest termini, d'acord amb la normativa vigent en matèria de gestió documental i arxiu, es conservaran les dades de forma indefinida mentre no existeixi la taula d'accés, avaluació i tria de la sèrie o series documentals que contenen aquestes dades.
Informació addicional: Si voleu ampliar aquesta informació consulteu l'apartat "Protecció de dades" del web del Departament.
L'Escola de Capacitació Nauticopesquera de Catalunya, realitza i organitza cursos a tot el litoral català així com els exàmens per a l'obtenció de les titulacions que faculten per a l'exercici d'activitats subaquàtiques professionals.
Així mateix, gestiona l'expedició, la renovació i la convalidació de les esmentades titulacions.
Amb l'objectiu de capacitar els professionals del sector amb tècniques que permetin la màxima seguretat en el treball, ja siguin de supervivència, de contraincendis i de comunicació.
Per tal que els professionals puguin utilitzar noves tecnologies aplicables al sector amb nous mitjans de treball i gestió o formes d'organització o bé dur a terme activitats complementàries que diversifiquin els ingressos, l'Escola de Capacitació Nauticopesquera de Catalunya està preparant una sèrie de cursos que permetran millorar la competència professional i la seguretat en el treball.
Els cursos en preparació són els següents:
L'Escola vol iniciar aquest any les tasques d'estudi i experimentació de noves tècniques d'aplicació al sector pesquer.
Amb aquesta finalitat s'inicien quatre línies d'actuació:
L'Escola de Capacitació Nauticopesquera de Catalunya la formen les següents instal·lacions que permeten oferir els serveis dels quals disposa l'Escola:
Les aules específiques s'han dissenyat i dotat per tal de donar resposta a les necessitats teoricopràctiques de les diferents àrees formatives.
S'han estructurat de la forma següent:
L'Escola té actualment dos vaixells de pràctiques anomenats "Monserrat" i "Cap de Creus".
La sala d'actes, situada a la planta baixa, té una capacitat per a 138 persones i està equipada amb mitjans audiovisuals.
S'hi realitzen actes de tot tipus: presentacions, congressos, simposis, etc
La biblioteca, que està en fase de dotació, disposa d'una àmplia sala de lectura i estudi on poder consultar llibres, informes i documentació de les diferents àrees del coneixement relacionades amb els estudis i els cursos que imparteix l'Escola.
La biblioteca ofereix a alumnes i professionals del sector un servei de préstec.
Suport audiovisual i informàtic
Totes les aules compten amb suport audiovisual i informàtic fix o portàtil integrat per: projectors de transparències, projector de cossos opacs, projector de diapositives, vídeo, ordinadors i impressora, canó de projecció i sistema de megafonia.
Vaixells pesquers que per conveni entre l'Escola i les confraries corresponents s'utilitzen per a la formació pràctica i per a la demostració de la competència aconseguida.
Tallers mecànics utilitzats per a la formació pràctica sobre elements reals i amb responsabilitat sobre els resultats de les intervencions.
Camp de foc per als cursos contraincendis i centre de seguretat marítima per als cursos d'emergència i supervivència a la mar.
En relació a l'allotjament, pels alumnes de fora del municipi, l'Escola de Capacitació Nauticopesquera, en col·laboració amb l'Ajuntament de l'Ametlla de Mar, canalitza a través de la Regidoria de Turisme, la informació i les ofertes a les persones que estiguin interessades.
Aquestes podran informar-se mitjançant el telèfon de contacte 977 456 477, a partir de les 10:00 h. fins a les 14:30 h.
Benvinguts a l'Escola de Capacitació Nauticopesquera de Catalunya on
es dóna resposta a les necessitats de formació i titulació dels
professionals del sector nauticopesquer i del busseig, i que gestiona
els ensenyaments i les titulacions de la nàutica i el busseig d'esbarjo.
Té tres línies de treball: formació, estudi i experimentació, i
organització i realització d'exàmens per a l'obtenció de titulacions.
S'hi imparteixen els cicles formatius del grup d'activitats
maritimopesqueres i es tutelen els cursos de formació nauticopesquera
que s'imparteixen a tot el litoral català.
organitzen l'Escola, les confraries de pescadors, l'Institut Social de
d'actualització, de requalificació i de perfeccionament dels
L'Escola té projectat impartir programes educatius adreçats a centres
d'ESO i batxillerat, i a navegants, bussejadors i pescadors d'esbarjo.
Actualment, inicia un nou projecte per promoure l'estudi i
l'experimentació de noves tecnologies i processos que permetin una
millor rendibilitat i minorin l'impacte ecològic.
han obtingut les titulacions professionals nauticopesqueres, i quasi
20.000 han aconseguit els títols per a l'exercici de la nàutica
d'esbarjo amb els exàmens que fa el Departament d'Agricultura,
Ramaderia, Pesca, Alimentació i Medi Natural.
Les empreses de busseig professional que vulguin realitzar treballs subaquàtics han d'obtenir autorització prèvia de la Direcció General de Pesca i Afers Marítims.
El mateix succeeix amb els organismes públics o privats d'investigació que vulguin desenvolupar activitats de busseig científic.
Podeu demanar cita prèvia per a fer aquest tràmit.
ATENCIÓ: Us recordem que l'autorització de llibretes de busseig i les expedicions i renovacions de titulacions d'esbarjo es realitzen a Serveis Centrals del Departament d'Agricultura, Ramaderia, Pesca i Alimentació (Gran Via 612-614).
Per poder realitzar aquests tràmits cal haver demanat cita prèvia (Oficina de Gran Via 612-614-Barcelona)
Les persones físiques o jurídiques que vulguin impartir el curs necessari per a obtenir la titulació de bussejador /a professional de petitat profunditat han de presentar sol·licitud d'autorització a la Direcció General de Pesca i Afers Marítims.
L'Escola de Capacitació Nauticopesquera de Catalunya (ECNPC) oferta cada any cursos gratuïts de Primers Auxilis amb Oxigen i/o Suport Vital Bàsic per als bussejadors professionals.
Aquesta oferta es fa pública a aquest apartat web durant el primer trimestre de l'any.
L'oferta també conté els períodes de sol·licitud de cada curs.
Per participar als diferents cursos cal omplir el formulari que trobareu a aquest apartat web i presentar-lo, a alguns dels llocs que relacionem a sota, dins el període de sol·licitud establert a les convocatòries (consultar els períodes de sol·licitud al document de l'oferta anual).
No s'admetrà cap sol·licitud que es presenti abans de l'inici o amb posterioritat a la finalització de cada convocatòria.
Cada imprès de sol·licitud és exclusiu pel curs referenciat.
En el cas que l'interessat no sigui admès haurà de tornar a presentar sol·licitud per a un nou curs.
La limitació de les places ofertades fa necessari establir un criteri d'admissió per seleccionar els alumnes.
Aquest criteri es el d'ordre de registre d'entrada de les sol·licituds.
Caldrà doncs consultar la llista d'admesos de cada curs per verificar si s'ha obtingut plaça.
La publicació del llistat d'admesos i exclosos es fa a aquest apartat web.
La llista d'admesos inclourà, a més de les 24 places, 6 places de reserva.
Els 24 bussejadors admessos hauran de presentar-se 30 minuts abans de l'hora d'inici del curs per tal de confirmar la seva assistència.
Les persones incloses dins les 6 places de reserva podran presentar-se 30 minuts abans de l'inici del curs per si es produeix alguna vacant.
Les admisions de les 6 places de reserva es faran per ordre de llista i es materialitzaran un cop es confirmi la manca d'assistència d'alguna/es de la/es persones admesses.
ATENCIÓ: Dilluns, 5 d'octubre, havia previst fer uns cursos de suport vital bàsic i de primers auxilis per accidents de busseig a la seu de l'IEM a Barcelona.
Per manca de personal matriculat aquesta convocatòria l'hem hagut d'anul·lar.
Si hi ha prou sol·licituds es farà una nova convocatòria el dia 23 de novembre.
Els cursos es realitzen a l'Institut d'Estudis Mèdics (IEM): C/ Salvador Espriu, 73-75, baixos; 08005 Barcelona.
A banda dels cursos gratuïts, els bussejadors poden fer els cursos de Primers Auxilis amb Oxigen i/o Suport Vital Bàsic (DEA) a d'altres entitats autoritzades.
Podeu consultar algunes de les entitats acreditades en DEA que es troben publicats al web canal Salut i que ofereixen la realització del curs de suport vital bàsic.També podeu consultar altres webs d'entitat acreditadores dels cursos de primers auxilís amb oxígen i suport vital bàsic.
Un cop s'obté el/s certificat/s cal presentar-lo/s a l'Administració per incorporar-lo/s al Diari de busseig professional.
Podeu consultar els requisits i llocs de presentació al següent enllaç:
Per obtenir el Diari cal demanar-ho a alguns dels llocs relacionats a aquest apartat.
Si la titulació no ha estat expedida per la Generalitat de Catalunya cal que feu la sol·licitud amb el formulari que trobareu a aquest apartat web.
Si ho feu de forma presencial us serà lliurat al moment.
En cas contrari, el diari s'enviarà per correu a l'adreça especificada al formulari.
Aquestes autoritzacions no tenen associada cap taxa i tenen una vigència determinada, pel que cal renovar-les quan caduquen.
A Serveis centrals del Departament d'Agricultura, Ramaderia, Pesca i Alimentació- Gran Via, es necessari demanar cita prèvia per obtenir l'autorització de la llibreta.
Consultar els cursos homologats.
(En aquest moments no hi ha publicat cap curs homologat)
Superat el curs homologat o equivalent, així com si es disposa del certificat o titulació de bussejador de 2o classe restringit, cal sol·licitar el títol de bussejador de petita profunditat.
Podeu consultar la normativa relacionada amb la titulació de bussejador de petita profunditat
La targeta faculta per a exercir de tripulant subaltern/a per a qualsevol servei en un vaixell dedicat a la pesca o auxiliar d'aqüicultura.
També faculta per governar amb finalitats comercials embarcacions de menys de 10 metres d'eslora, dedicades a la pesca o auxiliars d'aqüicultura, que operin exclusivament dins d'aigües interiors de ports i tinguin una potència adequada a l'embarcació, i sempre que no transportin passatgers.
Per tenir el comandament caldrà un període d'embarcament no inferior a 6 mesos, com a tripulant subaltern/a en vaixells de pesca o auxiliars d'aqüicultura, des de la data d'expedició de la targeta professional de mariner/a pescador/a.
Comandament de vaixells de pesca i auxiliars d'aqüicultura fins a 12 metres d'eslora entre perpendiculars i 100 kW de potència a una distància de la costa de 12 milles, per fora de les línies de base definides d'acord amb la Llei 10/1977, de 4 de gener, sobre mar territorial i la delimitació de les línies de base rectes establertes al Reial Decret 2510/1977 de 5 d'agost, dins de la província per la qual s'examina, podent desplaçar-se a les limítrofes.
Certificat obligatori per als Capitans i Oficials encarregats de la guàrdia de navegació de vaixells civils acollits al Sistema Mundial de Socors i Seguretat Marítima en la zona A1 (Àrea de cobertura de al menys una estació costanera en VHF, en la què estigui disponible una guàrdia continua per a alertes en LLSD-DSC.
Les persones que estiguin en possessió del certificat de Radiotelefonista Naval establert en l'Ordre de 16 d'octubre de 1990, expedit amb anterioritat a l'entrada en vigor de l'Ordre abans esmentada, podrà realitzar un curs d'adaptació de 24 hores (10 teòriques i 14 pràctiques) per tal d'obtenir el certificat d'operador restringit del SMSSM.
Certificat obligatori per als Capitans i Oficials encarregats de la guàrdia de navegació de vaixells civils acollits al Sistema Mundial de Socors i Seguretat Marítima en qualsevol zona de navegació, exceptuant en vaixells que solament realitzin navegacions en la zona A1 als que se'ls exigeix estar en possessió del certificat d'operador restringit del SMSSM com a mínim.
Les persones que estiguin en possessió del certificat d'operador restringit del SMSSM podran realitzar un curs d'adaptació de 80 hores (30 teòriques i 50 pràctiques).
Titulació a la que s'accedeix mitjançant el cicle formatiu de tècnic en operació, control i manteniment de màquines i instal·lacions del vaixell.
Podeu consultar informació sobre el temari, les convalidacions, les proves d'accés, etc. al web de la Xarxa Telemàtica Educativa de Catalunya (XTEC).
Com a mecànic/a naval amb restricció de comandament:
Titulació a la que s'accedeix mitjançant el cicle formatiu de tècnic superior en supervisió i control de màquines i instal·lacions del vaixell.
Podeu consultar informació sobre el temari, les convalidacions, les proves d'accés, etc. al web de la Xarxa Telemàtica Educativa de Catalunya (XTEC)
Planificar i dirigir les activitats del manteniment i la reparació de les instal·lacions i els serveis de màquines del vaixell, complint i supervisant el compliment de les normes de seguretat i mediambientals
Com a mecànic/a major naval amb restricció de comandament:
Tramitació per exercir en vaixells de pesca:
Titulació necessària per als mariners dels vaixells mercants d'arqueig brut superior a 500 GT, que formin part de la guàrdia de navegació, com a vigia o timoner.
Les persones que estiguin en possessió del títol professional de Mariner de Pont de Marina Mercant i hagin realitzat un període d'embarcament no inferior a 6 mesos desenvolupant serveis professionals, podran ser habilitats per la Direcció General de Marina Mercant per al maneig d'embarcacions amb fins comercials de menys de 6 metres d'eslora, sempre i quan no transportin passatgers i operin exclusivament dintre d'aigües interiors de ports i tinguin una potència adequada a l'embarcació.
Cal que contacteu amb l'Escola de Capacitació Nauticopesquera de Catalunya.
Podeu consultar el pla de formació i el temari.
Informació per expedir i renovar el títol de mariner/a de màquines
Podeu consultar al web del Ministeri de Foment les adreces i dades de contacte de les Capitanies Marítimes
Podeu consultar la normativa relacionada amb la nàutica professional.
Titulació necessària per als mariners dels vaixells mercants de potència superior a 750 kW, que formin part de la guàrdia de màquines.
Les persones que estiguin en possessió del títol professional de Mariner de Màquines de la Marina Mercant i hagin realitzat un període d'embarcament no inferior a 6 mesos desenvolupant serveis professionals, podran ser habilitats per la Direcció General de Marina Mercant per al maneig de motors amb una potència inferior a 150 kW.